**GEMÜ G:motion – virtuaalinen tapahtuma täynnä interaktiivista ohjelmaa**

**Tänä erikoisena vuonna venttiili-, mittaus- ja säätöjärjestelmien asiantuntija GEMÜ kutsuu kaikki kiinnostuneet erityiseen digitaaliseen tapahtumaan: G:motionissa esitellään alan trendejä ja tuotekohokohtia kolmen päivän aikana GEMÜn uudessa digitaalisessa showroomissa.**

GEMÜ panostaa digitalisaatioon ja on suunnitellut tälle vuodelle erityisen kohokohdan. Kyseessä on erittäin aidontuntuisen kokemuksen tarjoava virtuaalimaailman tapahtuma, joka on suunnattu kaikille asiakkaillemme ja alasta kiinnostuneille. G:motion järjestetään 8.–10.6.2021, ja sen myötä osallistujat pääsevät kokemaan aivan erityisen digitaalisen elämyksen.

Virtuaalishow'n keskiössä ovat alan johtavien asiantuntijoiden ja GEMÜn liiketoimintayksiköiden asiantuntijoiden esitykset, paneelikeskustelut ja tekniset esitelmät. Keskeisiä teemoja ovat tulevaisuuden venttiilitekniikka, Power-to-X sekä automaatio ja sähköistyminen laitteistovalmistuksessa. Esitysten jälkeen asiantuntijat vastaavat yleisön kysymyksiin livechatissa. Lisäksi GEMÜ tarjoaa Lounge-tilassa mahdollisuuden interaktiiviseen ajatustenvaihtoon asiantuntijoiden, GEMÜn työntekijöiden ja muiden osallistujien kanssa.

"Perinteisten tapahtumien tavoin GEMÜ esittelee G:motionissa venttiili-, mittaus- ja säätöjärjestelmien uusimpia suuntauksia ja tuotteita. Tuote- ja sovellusalueella vieraat voivat tarkastella venttiiliä jopa sisäpuolelta", kertoo GEMÜ Groupin toimitusjohtajana toimiva osakas Gert Müller.

Lisäksi GEMÜn kansainväliset tytäryhtiöt esittäytyvät GEMÜ-maailmassa. Työmahdollisuuksista kiinnostuneita varten HR Corneriin on koottu monipuolista tietoa GEMÜstä työnantajana, avoimista työpaikoista sekä henkilöstöosaston yhteyshenkilön yhteystiedot.

G:motioniin liittyviä lisätietoja löytyy osoitteesta [www.gemu-group.com/gmotion](http://www.gemu-group.com/gmotion).

**Taustatiedot**  
GEMÜ Group kehittää ja valmistaa venttiili-, mittaus- ja säätöjärjestelmiä nesteille, höyryille ja kaasuille. Yritys on steriilien prosessien ratkaisujen maailmanlaajuinen markkinajohtaja. Maailmanlaajuisesti toimiva, riippumaton perheyritys perustettiin vuonna 1964. Vuodesta 2011 lähtien yrityksen toimitusjohtajana toimivana osakkaana on toisessa sukupolvessa toiminut Gert Müller yhdessä serkkunsa Stephan Müllerin kanssa. Vuonna 2020 yritysryhmä teki yli 330 miljoonan euron liikevaihdon, ja sen palveluksessa työskentelee ympäri maailmaa yli 1 900 työntekijää, joista noin 1 100 Saksassa. Tuotantopaikkoja on kuusi: Saksa, Sveitsi ja Ranska sekä Kiina, Brasilia ja Yhdysvallat. Maailmanlaajuista myyntiä koordinoidaan Saksasta käsin yli 27 tytäryhtiön kautta. Tiheän myyntiverkostonsa kautta GEMÜ toimii aktiivisesti yli 50 maassa kaikissa maanosissa.  
Lisätietoa osoitteesta [www.gemu-group.com](https://www.gemu-group.com/fi_FI/).